**Vartijaimusolmukkeen gammakuvaus**

**Tutkimuspaikka**

Sisäänkäynti on sairaalan pääovesta F1. Kuvantaminen sijaitsee pääaulasta eteenpäin ja vasemmalla. Ilmoittaudu kuvantamisen tiloissa olevalla ilmoittautumisautomaatilla Kela-kortilla tai muulla virallisella henkilöllisyystodistuksella. Siirry odottamaan odotusaulaan 8.

Korut ja arvoesineet pyydämme jättämään kotiin.

**Yleistä**

Tutkimuksen tarkoituksena on löytää kasvaimen lähettyvillä olevat imusolmukkeet, joista yksi tai useampi poistetaan leikkauksen yhteydessä ja tutkitaan, onko niissä pahanlaatuisia soluja.

**Tutkimukseen valmistautuminen**

Ei esivalmisteluja, tutkimuspäivän aamuna voit syödä, juoda ja ottaa lääkkeet tavalliseen tapaan.

**Tutkimuksen suorittaminen**

Hoitava lääkäri pistää radioaktiivisen tutkimusaineen ohuella neulalla rinnan alueelle (nännipiha).

Pistos annetaan leikkausta edeltävänä iltapäivänä ja kuvaus suoritetaan seuraavana aamuna. Kuvaus kestää noin 20 minuuttia.

**Naisille**

Radioaktiivinen tutkimusaine erittyy äidinmaitoon. Imetyksessä on pidettävä vuorokauden tauko.

**Yhteystiedot**

Perumattomasta ajasta peritään sakkomaksu. Peruminen on tehtävä viimeistään edellisenä päivänä klo 12 mennessä lähettävän yksikön takaisinsoittonumeroon: \_\_\_\_\_\_\_\_\_\_\_\_\_\_\_\_

Tutkimukseen valmistautumiseen liittyvissä asioissa olkaa yhteydessä suoraan isotooppiyksikköön. Olemme tavoitettavissa arkipäivisin klo 7.30–14:30. Puhelinnumero 044 797 4857.